ຜູ້​ຊ່ຽວ​ຊານເຕືອນວ່າ ຄວາມ​ຮ​ຸນ​ແຮງ ຢູ່​ເຂດ​ຊາຍ​ແດນ ຂອງ​ປະ​ເທດ ມາ​ລີ ອາດ​ຄວບ​ຄຸມ ບໍ່​ໄດ້
ຄວາມ​ຮຸນ​ແຮງ​ໃນພາກ​ພື້ນຫຼາຍ​ປີ ໄດ້​ເພີ່ມຂຶ້ນ​ຢ່າງວ່ອງ​ໄວ​ໃນ​ສອງ​ສາມ​ເດືອນ​ທີ່​ຜ່ານມາ.
ຄວາມຂັດແຍ້ງລະຫວ່າງຊຸມຊົນທີ່ບໍ່ສາມາດຄາດເດົາໄດ້ ແລະ ລັດທິຫົວຮຸນແຮງ ໃກ້ ກັບເຂດຊາຍຂອງປະເທດ ມາລີ ຕິດກັບປະເທດ ໄນເຈີ ແລະ ປະເທດ ເບີກິນາ ຟາໂຊ ນັ້ນປາກົດວ່າ ກຳລັງຈະກາຍເປັນວິກິດການ, ບັນດາຜູ້ຊ່ຽວຊານໄດ້ເຕືອນ ຄວາມຮຸນແຮງໃນພາກພື້ນຫຼາຍປີ ໄດ້ເພີ່ມຂຶ້ນຢ່າງວ່ອງໄວໃນສອງສາມເດືອນທີ່ຜ່ານ ມາ, ກາຍເປັນຫົວຂໍ້ທີ່ສຳຄັນ ແລະ ເຮັດໃຫ້ມີຄວາມເປັນຫ່ວງຫຼາຍຂຶ້ນວ່າ ກອງກຳລັງ ຮັກສາຄວາມປອດໄພ ທີ່ເຮັດເກີນຄວາມສາມາດນັ້ນ ອາດສູນເສຍການຄວບຄຸມ ທີ່ ໄດ້ຕົກຢູ່ໃນສະຖານະການທີ່ແຕກຫັກໄດ້ງ່າຍແລ້ວນັ້ນ ໃນວັນທີ 14 ມິຖຸນາ ທີ່ຜ່ານມາ, ການຍິງກັນຢູ່ໃກ້ກັບເມືອງ ລິບຕາໂກ, ປະເທດ ມາລີ, ໄດ້ບັງຄັບໃຫ້ເຮລິຄັອບເຕີ ໂຈມຕີຂອງ ຝຣັ່ງ ຕ້ອງລົງຈອດສຸກເສີນ, ອີງຕາມການລາຍ ງານຂອງເວັບໄຊ ປ້ອງກັນປະເທດ ອາຟຣິກາໃຕ້ defenceWeb ກຸ່ມລັດອິສລາມໃນ ຕົວເມືອງອ້ອມແອ້ມທະເລຊາຍ ຊາຮາຣາ, ເຊິ່ງແມ່ນສະມາຊິກໃນທ້ອງຖິ່ນຂອງກຸ່ມ ISIS, ໄດ້ອ້າງເອົາຄວາມຮັບຜິດຊອບສຳລັບການໂຈມຕີນັ້ນ, ເຊິ່ງລາຍງານໄດ້ກ່າວ ເພີ່ມເຕີມວ່າ ໄດ້ເຮັດໃຫ້ລູກເຮືອບາດເຈັບ ເຮລິຄັອບເຕີ ດັ່ງກ່າວ ກັບ ລູກເຮືອ ໄດ້ມີສ່ວນຮ່ວມໃນປະຕິບັດການ ບາຄານ (Barkhane), ເຊິ່ງແມ່ນການປະຕິບັດການປາບປາມ ລັດທິກໍ່ການຮ້າຍ ນຳໜ້າໂດຍ ຝຣັ່ງ ທີ່ມີຖານທັບໃນພາກພື້ນ ຊາແຮລ (Sahel) ໃນເວລານັ້ນ ເຂົາເຈົ້າໄດ້ດຳເນີນ ການໂຈມຕີໃສ່ບ່ອນຫຼົບລີ້ຂອງກຸ່ມ ISGS, ເຊິ່ງໄດ້ເຮັດໃຫ້ຜູ້ຕ້ອງສົງໄສຫົວຮຸນແຮງ 20 ຄົນເສຍຊີວິດ ທ່ານນາງ ໂພລີນ ເລີ ຣູ (Pauline Le Roux) ຜູ້ຊ່ວຍນັກຄົ້ນຄວ້າທີ່ຢ້ຽມຢາມຊົ່ວຄາວ ຈາກສູນກາງເພື່ອການສຶກສາແຜນຍຸດທະສາດ ອາຟຣິກາ ໄດ້ກ່າວວ່າ ກຸ່ມ ISGS ໄດ້ ກຳເນີດຂຶ້ນໃນປີ 2015 ຈາກພວກທີ່ຫຼົງເຫຼືອຈາກກຸ່ມຫົວຮຸນແຮງອື່ນໆໃນພາກພື້ນນັ້ນ ພວກເຂົາໄດ້ມີຊື່ສຽງໃນສາກົນໃນປີ 2017, ເວລາທີ່ພວກເຂົາໄດ້ອ້າງເອົາຄວາມຮັບ ຜິດຊອບ ສຳລັບການໂຈມຕີໃນປະເທດ ໄນເຈີ ທີ່ໄດ້ເຮັດໃຫ້ກຳລັງພິເສດກອງທັບບົກ ຫຼື US Green Berets 4 ຄົນ, ທະຫານ ໄນເຈີ 4 ຄົນ ແລະ ນາຍແປພາສາ ໄນເຈີ ຄົນ ນຶ່ງເສຍຊີວິດ ກຸ່ມຫົວຮຸນແຮງດັ່ງກ່າວໄດ້ພິສູດໃຫ້ເຫັນວ່າ ຍາກທີ່ຈະລົບລ້າງໄດ້, ແລະ ທ່ານນາງ ເລີ ຣູ ໄດ້ກ່າວວ່າ ພວກເຂົາໄດ້ເອົາປຽບຈາກພາກພື້ນເຂດຊາຍແດນທີ່ມີປະຊາກອນໜາ ແໜ້ນກະແຈກກະຈາຍ ລະຫວ່າງສາມປະເທດດັ່ງກ່າວ ການໂຈມຕີເກືອບ 90 ເປີເຊັນ ຂອງກຸ່ມ ISGS ໄດ້ເກີດຂຶ້ນພາຍໃນ 100 ກິໂລແມັດຂອງເຂດຊາຍແດນຕິດກັບສາມ ປະເທດນັ້ນ ທ່ານນາງ ເລີ ຣູ ໄດ້ກ່າວຕໍ່ວີໂອເອວ່າ “ໃນເວລາທີ່ພວກເຂົາປະເຊີນກັບການຜ່າຍແພ້, ໂດຍພື້ນຖານແລ້ວ ພວກເຂົາຈະຍ້າຍໄປຕັ້ງຖິ່ນຖານຢູ່ບ່ອນອື່ນ ພາກພື້ນເຂດຊາຍ ແດນສາມປະເທດນີ້ ແມ່ນຂ້ອນຂ້າງຈະມີບ່ອນແຊກຊຶມຜ່ານໄດ້ງ່າຍ ມັນມີປ່າ, ມັນມີ ເຂດທະເລຊາຍທີ່ກວ້າງຂວາງ, ແລະ ແນວນັ້ນ, ມັນຈຶ່ງຂ້ອນຂ້າງວ່າ ຈະເປັນເລື່ອງງ່າຍ ສຳລັບພວກເຂົາ ທີ່ຈະປ່ຽນສະຖານທີ່ອາໄສ ” Counterterrorism